Document ID: 31996R2315

ΚΑΝΟΝΙΣΜΟΣ (ΕΚ) αριθ. 2315/96 ΤΟΥ ΣΥΜΒΟΥΛΙΟΥ της 25ης Νοεμβρίου 1996 για την κατάρτιση, σύμφωνα με το άρθρο 1 παράγραφος 7 του κανονισμού (ΕΟΚ) αριθ. 3030/93, του καταλόγου των κλωστοϋφαντουργικών προϊόντων και των ειδών ένδυσης που πρόκειται να ενσωματωθούν την 1η Ιανουαρίου 1998 στη ΓΣΔΕ 1994 και για τροποποίηση του παραρτήματος Χ του κανονισμού (ΕΟΚ) αριθ. 3030/93 και του παραρτήματος ΙΙ του κανονισμού (ΕΚ) αριθ. 3285/94
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
το άρθρο 1 παράγραφος 7 του κανονισμού (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1),
την πρόταση της Επιτροπής,
Εκτιμώντας:
ότι η Κοινότητα συνήψε τη συμφωνία για την ίδρυση του Παγκόσμιου Οργανισμού Εμπορίου (εφεξής καλούμενου «ΠΟΕ») (2), στην οποία επισυνάπτεται η συμφωνία για τα κλωστοϋφαντουργικά προϊόντα και τα είδη ένδυσης (καλούμενη εφεξής «ΣΚΕ») 7
ότι, σύμφωνα με το άρθρο 2 παράγραφος 8 στοιχείο α) και παράγραφος 11 της ΣΚΕ, η Κοινότητα υποχρεούται, αφενός, να ενσωματώσει την 1η Ιανουαρίου 1998 στους συνήθεις κανόνες και ρυθμίσεις της ΓΣΔΕ τα προϊόντα τα οποία το 1990 αντιπροσώπευαν τουλάχιστον 17 % του συνολικού όγκου των εισαγωγών στην Κοινότητα όλων των κλωστοϋφαντουργικών προϊόντων και των ειδών ένδυσης που καλύπτονται από τη ΣΚΕ, και, αφετέρου, να κοινοποιήσει τον κατάλογο των προϊόντων αυτών στο εποπτικό όργανο κλωστοϋφαντουργικών προϊόντων του ΠΟΕ πριν από την 1η Ιανουαρίου 1997 7
ότι κατά την επιλογή των προς ενσωμάτωση προϊόντων, το Συμβούλιο βασίστηκε σε ορισμένους παράγοντες, όπως η ευαισθησία των προϊόντων για την κοινοτική βιομηχανία και οι περιφερειακές της συνιστώσες, ιδίως η ανταγωνιστικότητα και η απασχόληση, η αποτελεσματικότητα ενδεχόμενων ποσοτικών περιορισμών επί του προϊόντος, η ικανότητα της κοινοτικής βιομηχανίας να προσαρμοσθεί στον αυξημένο ανταγωνισμό για τα προϊόντα που υπόκεινται επί του παρόντος σε ποσοτικό περιορισμό σε σχέση με μία ή περισσότερες χώρες προμηθευτές, η επιθυμία να ενθαρρυνθεί η βιομηχανική αναπροσαρμογή σε ένα λογικό ρυθμό καθ' όλη τη διάρκεια της δεκαετούς μεταβατικής περιόδου, οι επιπτώσεις στους καταναλωτές, οι επιπτώσεις στις τρίτες χώρες και οι δυνατότητες να απλοποιηθεί το εισαγωγικό καθεστώς της Κοινότητας για τα κλωστοϋφαντουργικά προϊόντα και τα είδη ένδυσης 7
ότι ελήφθησαν εδώ υπόψη οι απαντήσεις που έστειλαν τα ενδιαφερόμενα μέρη που ανταποκρίθηκαν στην πρόσκληση της Επιτροπής για την υποβολή προτάσεων, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων (3) 7
ότι ο κατάλογος των προϊόντων που περιλαμβάνονται στο παράρτημα Χ του κανονισμού (ΕΟΚ) αριθ. 3030/93, πρέπει να τροποποιηθεί, ώστε να εξαιρεθούν τα προϊόντα που πρόκειται να ενσωματωθούν την 1η Ιανουαρίου 1998 7
ότι ο κατάλογος των κλωστοϋφαντουργικών προϊόντων και των ειδών ένδυσης που διέπονται από τους συνήθεις κανόνες και ρυθμίσεις της ΓΣΔΕ και που περιλαμβάνονται στο παράρτημα ΙΙ του κανονισμού (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς των εισαγωγών και την κατάργηση του κανονισμού (ΕΚ) αριθ. 518/94 (4) πρέπει να τροποποιηθεί, ώστε να περιλάβει από την 1η Ιανουαρίου 1998 τα προϊόντα που θα ενσωματωθούν στους συνήθεις κανόνες της ΓΣΔΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα προϊόντα που πρόκειται να ενσωματωθούν στους συνήθεις κανόνες της ΓΣΔΕ του 1994 από την 1η Ιανουαρίου 1998, απαριθμούνται στο παράρτημα Ι του παρόντος κανονισμού.
2. Το παράρτημα Χ του κανονισμού (ΕΟΚ) αριθ. 3030/93 αντικαθίσταται από το παράρτημα ΙΙ του παρόντος κανονισμού, από την 1η Ιανουαρίου 1998.
3. Το παράρτημα ΙΙ του κανονισμού (ΕΚ) αριθ. 3285/94 αντικαθίσταται από το παράρτημα ΙΙΙ του παρόντος κανονισμού, από την 1η Ιανουαρίου 1998.
Άρθρο 2
Ο παρών κανονισμός αρχίζει να ισχύει μία ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1996.

Labels: 18
3
1